Държавен вестник, бр. 40, 2015 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  40
(2) Не се предоставя финансова помощ, 
когато при сравнението по ал. 1 се установи 
разлика между размера на площите в раз-
мер, надвишаващ 3 на сто, и кандидатът не 
е представил в указания срок мотивирана 
писмена обосновка, придружена с подкрепя-
щи я доказателства, относно причините за 
тази разлика. 
Чл. 18. (1) След сключване на договора 
за предоставяне на финансова помощ не се 
допуска промяна в бизнес плана, свързана със 
замяна на заложените за отглеждане животни 
(с изключение на подмяна/замяна на един 
вид дребен рогат добитък с друг вид такъв) 
и основни земеделски култури, с изключение 
на преминаване от един вид едногодишни 
култури в друг вид едногодишни култури. 
Включването в стопанството на допълнителни 
и непосочени в бизнес плана видове култури 
и/или животни е допустимо само след изрич-
ното писмено одобрение на РА.
(2) Промяната на вида на отглежданите 
земеделски култури по ал. 1 е допустима 
само в случаите, когато заложените в бизнес 
плана инвестиции в дълготрайни материални 
и нематериални активи могат да се използ-
ват за отглеждането и на новите земеделски 
култури, освен ако не се извърши съответна 
промяна и във вида на инвестициите.
(3) Промяната на вида на отглежданите 
земеделски култури по ал. 1 е допустима само 
в случаите, когато това не води до несъответ-
ствие с изисквания по чл. 13, ал. 7.
Чл. 19. Дейностите и инвестициите по 
проекта, за които се изисква лицензиране, 
разрешение и/или регистрация за извърш-
ване на дейността/инвестицията съгласно 
действащото законодателство, се подпомагат 
само в случай, че кандидатът/ползвателят е 
представил съответните лицензи, разрешения 
и/или регистрация.
Чл. 20. За спазване на изискването по 
чл. 15, ал. 6 не се признават дълготрайни 
материални и нематериални активи:
1. които кандидатът физическо лице, едно-
личният собственик на капитала на кандидата 
ЕООД или собственикът на предприятието 
на кандидата ЕТ е придобил от своя съпруг 
и/или от роднини по права линия – без огра-
ничения, и/или от роднини по сватовство от 
първа степен, както и/или от юридическо 
лице, чийто мажоритарен дял от капитала 
се притежава от кандидата ЕООД или ЕТ, 
кандидата физическо лице, собственика на 
капитала на кандидата ЕООД или собственика 
на предприятието на кандидата ЕТ;
2. финансирани по ПРСР 2014 – 2020, 
ПРСР 2007 – 2013 и/или други програми за 
подпомагане с национални средства и/или 
средства на ЕС.
Чл. 21. Допустими за подпомагане са 
проекти, които при оценяването са получили 
най-малко 10 точки, съгласно критериите за 
подбор и тяхната тежест, посочени в прило-
жение № 3.
Г л а в а  т р е т а
РЕД ЗА КАНДИДАТСТВАНЕ
Раздел I
Общи изисквания към документите и реда 
за кандидатстване
Чл. 22. (1) Документите, приложени към 
заявлението за подпомагане и към заявката за 
плащане, както и представените от кандида-
тите/ползвателите при допълнително искане 
от РА, трябва да бъдат:
1. представени в оригинал, нотариално 
заверено копие или копие, заверено от кан-
дидата/ползвателя; в случай на представяне 
на заверени от кандидата/ползвателя копия 
на документи оригиналите се осигуряват за 
преглед от служител на РА;
2. подадени лично от кандидата/ползвателя; 
3. представени на български език; когато 
оригиналният документ е изготвен на чужд 
език, той трябва да бъде придружен с превод 
на български език, извършен от заклет пре-
водач, а когато документът е официален по 
смисъла на Гражданския процесуален кодекс, 
да бъде легализиран или с апостил; когато 
документът е издаден в държава – страна по 
Конвенцията за премахване на изискването 
за легализация на чуждестранни публични 
актове, съставена в Хага на 5 октомври 1961 г. 
(ратифицирана със закон, обн., ДВ, бр. 47 от 
2000 г.; доп., бр. 30 от 2013 г.) (обн., ДВ, бр. 45 
от 2001; попр., бр. 17 от 2014 г.), и между нея 
и Република България има договор за правна 
помощ, документът трябва да е представен 
съгласно разпоредбите на двустранния договор.
(2) Изискването по ал. 1, т. 2 не се прилага 
за ползватели на помощта, които трябва да 
подадат заявка за второ плащане и за които 
е настъпила временна неработоспособност, 
налагаща болничен престой, поради: общо 
заболяване, злополука, професионална бо-
лест, лечение в чужбина, санаторно-курортно 
лечение, карантина, гледане на болен или на 
карантиниран член от семейството, належащо 
придружаване на болен член от семейството 
за медицински преглед, изследване или ле-
чение в същото или в друго населено място, 
в страната или в чужбина; бременност и 
раждане. Временната неработоспособност се 
удостоверява с болничен лист, представен в 
РА до три дни след датата на издаването му.
(3) В случаите по ал. 2 документите по 
ал. 1 могат да бъдат подадени от лице, упъл-
номощено с нотариално заверено изрично 
пълномощно.